Hef ég efni á að fara til læknis? Komugjöld í heilbrigðisþjónustu eru falin skattheimta
2022-11-23 13:00 - 15:00 UTC | Grand Hótel Reykjavík, Sigtún 38, Reykjavík, 105
HlustaMálefnahópur ÖBÍ um heilbrigðismál boðar til málþings þann 23. nóvember um aukagjöld í heilbrigðisþjónustu og samningsleysi á milli hins opinbera og sérgreinalækna og sjúkraþjálfara.
Markmiðið með málþinginu er að draga fram raunverulega stöðu heilbrigðisþjónustu. Hún hefur lengi einkennst af samningsleysi við sérgreinalækna og sjúkraþjálfara. Það veldur því að einstaklingar neyðast til að standa straum af töluverðum kostnaði vegna aukagjalda og -kostnaðar og biðlistar hafa lengst.
Dagskrá:
13:00 Ávarp heilbrigðisráðherra
13:10 Sjúkratryggingar Íslands
13:20 Læknafélag Reykjavíkur
13:30 Félag sjúkraþjálfara
13:40 ÖBÍ – réttindasamtök
13:45 Kaffihlé
14:00 Pallborðsumræður

Hvatningarverðlaun ÖBÍ
2022-12-03 11:30 - 13:30 | Grand Hótel Reykjavík, Sigtún 38, Reykjavík, 105
HlustaHvatningarverðlaun ÖBÍ eru veitt ár hvert á alþjóðadegi fatlaðs fólks, 3. desember. Verðlaunin eru veitt þeim sem hafa með verkum sínum stuðlað að einu samfélagi fyrir alla og endurspegla nútímalegar áherslur um þátttöku, sjálfstæði og jafnrétti fatlaðs fólks.
Markmiðið er alltaf líf til jafns við aðra.

Góð hönnun er fyrir alla: Náttúrubaðsvæði og aðgengismál
2022-12-07 12:15 - 13:30 | Listaháskóli Íslands
HlustaÖnnur málstofa um aðgengi verður haldin miðvikudaginn 7. desember kl 12:15 – 13:30 í arkitektúrdeild Listaháskóla Íslands að Þverholti 11, fyrirlestrarsal A í kjallara.
Þátttaka er opin öllum.
Léttar veitingar í boði.
7. desember
Hoppaðu bara út í! Náttúrubaðsvæði og aðgengismál.
Málstofa á vegum FILA + HMS + ÖBÍ réttindasamtaka
Erindi:
– Ómar Ingþórsson frá EFLU, landslagsarkitekt FÍLA
– Harpa Cilia Ingólfsdóttir byggingafræðingur og ráðgjafi í algildri hönnun hjá HMS
– Hlynur Þór Agnarsson aðgengis- og upplýsingafulltrúi Blindrafélagsins
Málstofur um aðgengi er liður í samstarfi um upplýsingagjöf um algilda hönnun.
Þann 5. maí s.l. var undirrituð samstarfsyfirlýsing ÖBÍ réttindasamtaka, Arkitektafélags Íslands (AÍ), Félags íslenskra landslagsarkitekta (FÍLA), Félags húsgagna- og innanhússarkitekta (FHI), Byggingafræðingafélags Íslands (BFÍ) og Húsnæðis- og mannvirkjastofnunar (HMS) um bætta upplýsingagjöf í aðgengismálum fyrir hönnuði í mannvirkjagerð.
Með samstarfi þessu er opnað á nauðsynlegt samtal með því markmiði að allir geta notið hins manngerða umhverfis. Þannig er stuðlað að meira jafnrétti fatlaðra og ófatlaðra í hinu daglega lífi.

Góð hönnun er fyrir alla: Aðgengismál fyrir yngri kynslóðina - skólar og leikskólar
2023-01-25 12:15 - 13:30 | Listaháskóli Íslands
HlustaÞriðja málstofa um aðgengi verður haldin miðvikudaginn 25. janúar kl 12:15 – 13:30 í arkitektúrdeild Listaháskóla Íslands að Þverholti 11, fyrirlestrarsal A í kjallara.

Þátttaka er opin öllum.

Léttar veitingar í boði.

25. janúar
Aðgengismál fyrir yngri kynslóðina – skólar og leikskólar
Málstofa á vegum FILA + HMS + ÖBÍ réttindasamtaka
Erindi:
– Harpa Cilia mun taka fyrir heildræna nálgun og tala almennt um kröfur og lausnir
– Lísa Kjartansdóttir, innanhússarkitekt, munu ræða um aðgengi innanhúss í grunnskólum og leikskólum. Hún mun taka fyrir tvö dæmi, Stapaskóla í Reykjanesbæ og leikskólann Brákarborg Klöpp í Reykjavík.

Málstofur um aðgengi er liður í samstarfi um upplýsingagjöf um algilda hönnun.

Þann 5. maí s.l. var undirrituð samstarfsyfirlýsing ÖBÍ réttindasamtaka, Arkitektafélags Íslands (AÍ), Félags íslenskra landslagsarkitekta (FÍLA), Félags húsgagna- og innanhússarkitekta (FHI), Byggingafræðingafélags Íslands (BFÍ) og Húsnæðis- og mannvirkjastofnunar (HMS) um bætta upplýsingagjöf í aðgengismálum fyrir hönnuði í mannvirkjagerð.

Með samstarfi þessu er opnað á nauðsynlegt samtal með því markmiði að allir geta notið hins manngerða umhverfis. Þannig er stuðlað að meira jafnrétti fatlaðra og ófatlaðra í hinu daglega lífi.

Samfélagsmiðlar og réttindabarátta [Fræðsluröð ÖBÍ]
2023-01-25 16:00 - 19:00 | Hringsjá, Hátúni 10d, Reykjavík, 105, Iceland
HlustaNæsta námskeið í Fræðsluröð ÖBÍ, Samfélagsmiðlar og réttindabarátta, verður haldið miðvikudaginn 25. janúar nk. kl. 16-19:00. Skráning hér.
Á námskeiðinu læra þátttakendur að nýta sérhæfða og öfluga möguleika samfélagsmiðla í réttindabaráttu og markaðsstarfi. Fjallað verður um samfélagsmiðlun sem virkar og hvernig ná má forskoti með mikilli útbreiðslu og lægri kostnaði en með hefðbundnum leiðum.
Leiðbeinandi: Margeir Steinar Ingólfsson
Margeir starfar sem ráðgjafi hjá Hugsmiðjunni og hefur verið viðloðandi vefbransann í næstum 20 ár. Hann er líka þekktur undir nafninu DJ Margeir sem einn vinsælasti plötusnúður landsins. Hann stýrir mörgum síðum á samfélagsmiðlum sem sumar hafa náð feikilegum vinsældum og hefur sett upp margar og mismunandi herferðir á stafrænum miðlum með góðum, mælanlegum árangri.
Námskeiðið verður haldið hjá Hringsjá, Hátúni 10d. Þátttakendur greiða skráningargjald að upphæð kr. 2.500.-, annan kostnað ber ÖBÍ.

Fræðsluröð ÖBÍ 2023

Fræðsluröð ÖBÍ er ætluð starfsfólki og félagsmönnum aðildarfélaga bandalagsins.
Námskeiðin eru haldin í Hringsjá og á Teams.
ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.

Tækifærin í Erasmus+ [Fræðsluröð ÖBÍ]
2023-02-08 16:00 - 19:00 | Hringsjá, Hátúni 10d, Reykjavík, 105, Iceland
HlustaTækifærin í Erasmus+ er næsta námskeið í Fræðsluröð ÖBÍ og fer það fram miðvikudaginn 8. febrúar 2023 frá kl. 16-19:00 hjá Hringsjá, Hátúni 10d kl. 16-19:00 og á Zoom.
Á námskeiðinu verður farið yfir þá möguleika sem félög, félagsmenn og starfsfólk geta nýtt sér, dæmi um verkefni og heimsóknir, hvernig og hvenær sækja þarf um.
Erasmus+ áætlunin leggur áherslu á inngildingu og eitt af markmiðum hennar er að öllum séu tryggðir jafnir möguleikar á þátttöku. Erasmus+ styrkir verkefni sem stuðla að jöfnum tækifærum og fjölbreytni í samfélaginu. Með þetta markmið að leiðarljósi býður áætlunin upp á aukalegan fjárhagsstuðning til jafnrar þátttöku allra í verkefnum erlendis og hérlendis.
Leiðbeinendur eru sérfræðingar á mennta- og menningarsviði rannís og eru hluti af Erasmus+ teymi sviðsins.
Helga Dagný Árnadóttir
Helga Dagný er verkefnisstjóri í starfsmennta- og fullorðinsfræðsluhluta Erasmus+ og ber ábyrgð á samstarfsverkefnum (KA2), auk þess sem hún vinnur við EPALE upplýsingaveitu um fullorðinsfræðslu. Hún svarar fyrirspurnum um verkefni tengd starfsmenntamálum og símenntun í Erasmus+.
Miriam Petra Ómarsdóttir Awad
Miriam er verkefnastýra upplýsingastofu um nám erlendis og svarar öllum fyrirspurnum um námsmöguleika erlendis og námsmöguleika á Íslandi fyrir fólk erlendis frá. Hún vinnur einnig við eTwinning rafrænt skólasamstarf, Europass, evrópsku ferilsskránna og Euraxess upplýsingaveituna fyrir vísindafólk á faraldsfæti. Miriam er jafnframt verkefnastýra Eurodesk á Íslandi og svarar fyrirspurnum um tækifæri fyrir ungt fólk í evrópsku samstarfi.
Óli Örn Atlason
Óli Örn verkefnisstjóri í æskulýðshluta Erasmus+ og ber ábyrgð á flokknum óformlegt nám og þjálfun og tengslaráðstefnum í þeim hluta. Hann svara almennum fyrirspurnum um allt sem viðkemur æskulýðsmálum innan Erasmus+ og um tækifæri fyrir ungt fólk í Evrópu.
Þátttakendur greiða skráningargjald að upphæð kr. 2.500.-, annan kostnað ber ÖBÍ. Skráning hér.

Fræðsluröð ÖBÍ 2023

Fræðsluröð ÖBÍ er ætluð starfsfólki og félagsmönnum aðildarfélaga bandalagsins.
Námskeiðin eru haldin í Hringsjá og á Teams.
ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.

Bogfimikynning 11. og 12. febrúar í Hátúni
2023-02-11 - 2023-02-12
HlustaNæstu helgi 11.-12. febrúar verður bogfimikynning í íþróttahúsi ÍFR í Hátúni í Reykjavík. Kynningin er í samstarfi Íþróttafélags fatlaðra í Reykjavík og bogfimimannsins Þorsteins Halldórssonar. Allir velkomnir og kynningin er áhugasömum að kostnaðarlausu.
Bogfimikynningin verður í Hátúni 14 í Reykjavík laugardaginn 11. febrúar frá kl. 16.00-18.00 og á sunnudaginn 12. febrúar frá kl. 13.00-15.00. Ekki þarf að örvænta þó áhugasamir eigi ekki boga eða örvar því öllum verður gert kleyft að kynnast íþróttinni á staðnum undir handleiðslu Þorsteins, Marcels og Keseniyu ásamt Þresti Steinþórssyni ÍFR.
Nánari upplýsingar hér: https://hvatisport.is/bogfimikynning-11-og-12-februar-i-hatuni/

Samráðsþing: Landsáætlun um innleiðingu á samningi Sameinuðu þjóðanna um réttindi fatlaðs fólks
2023-02-16 13:00 - 17:00 | Harpa, Austurbakka 2, Reykjavík, 101, Iceland
HlustaSamráðsþing fer fram í Hörpu þann 16. febrúar um landsáætlun um innleiðingu á samningi SÞ um réttindi fatlaðs fólks. Félags- og vinnumarkaðsráðuneytið ásamt forsætisráðuneytinu, Sambandi íslenskra sveitarfélaga, ÖBÍ réttindasamtökum, Landssamtökunum Þroskahjálp og Geðhjálp standa fyrir fundinum sem er öllum opinn.

Á þinginu verður leitast við að greina tækifærin fram undan og hvað skipti máli þegar horft sé til framtíðar. Þá munu vinnuhópar við gerð landsáætlunar kynna tillögur að aðgerðum. Fundarstjóri er Guðrún Ágústa Guðmundsdóttir, aðstoðarmaður félags- og vinnumarkaðsráðherra.

Þátttaka er gjaldfrjáls en skrá þarf þátttöku fyrir fram og er það gert á vefnum https://frn.is

Einnig er hægt að líma þessa slóð beint inn í vafra: bit.ly/3llCUHG

DAGSKRÁ
13.05–13.15
Ný framtíð, tækifærin fram undan
– Guðmundur Ingi Guðbrandsson, félags- og vinnumarkaðsráðherra

13.15–13.25
Staða samnings Sameinuðu þjóðanna um réttindi fatlaðs fólks
– Elísabet Gísladóttir, lögfræðingur í forsætisráðuneytinu

13.25–13.40
Gerð landsáætlunar – hvað höfum við lært og hvers má vænta?
– Þór Garðar Þórarinsson, verkefnastjóri landsáætlunar

13.40–13.45
Áherslur sveitarfélaga – hvað skiptir máli þegar horft er til framtíðar?
– Heiða Björg Hilmisdóttir, formaður Sambands íslenskra sveitarfélaga

13.45–14.00
Áherslur hagsmunaaðila – hvað skiptir máli þegar horft er til framtíðar?
– Þuríður Harpa Sigurðardóttir, formaður ÖBÍ réttindasamtaka
– Unnur Helga Óttarsdóttir, formaður Landssamtakanna Þroskahjálpar
– Elín Ebba Ásmundsdóttir, varaformaður Geðhjálpar

14.00–14.25
Verkfæri nýsköpunar inn í framtíðina: Áhrif tæknibreytinga, hver verða áhrif þeirra á velferðarþjónustu?
– Ólafur Andri Ragnarsson, aðjúnkt við Háskólann í Reykjavík
– Karl Friðriksson, framtíðarfræðingur
– Kristín Soffía Jónsdóttir, framkvæmdastjóri Klak Icelandic Startups

14.25–14.40
Hlé

14.40–15.00
Ertu með hugmynd sem gæti breytt heiminum?
– Hinrik Jósafat Atlason, framkvæmdastjóri og stofnandi Atlas Primer

15.00–15.15
Nokkrar kveikjur
– Elva Dögg Gunnarsdóttir, uppistandari

15.15–16.15
Stöðumat
– Vinnuhópar við gerð landsáætlunar kynna tillögur að aðgerðum

16.15–16.30
Viðbrögð, speglun úr sal, forgangsröðun tillagna
– Þátttakendur á samráðsþinginu leggja sitt af mörkum

16.30–16.40
Lausnagallerí
– Örkynningar á verkefnum sem gætu haft áhrif

16.40–16.50
Undirritun samstarfsyfirlýsingar um verklag við gerð landsáætlunar til 2030

16.50
Léttar samkvæmisæfingar
– Þátttakendur á þinginu lyfta sér upp með góðum veitingum og tónlist

Ryðjum menntabrautina! Málþing um mikilvægi stuðningsúrræða
2023-02-28 09:00 - 12:00 | Nauthóll, Nauthólsvegur 106, Reykjavík, 102, Iceland
HlustaÖBÍ réttindasamtök standa fyrir málþinginu „Ryðjum menntabrautina“ þann 28. febrúar næstkomandi á Nauthól kl. 9:00 til 12:00
Málþingið fjallar um mikilvægi stuðningsúrræða í námi og fókusinn verður á nemendur í efri bekkjum framhaldsskóla og háskólanema með ósýnilegar fatlanir sem þurfa á stuðningsúrræðum að halda, þ.e hvaða úrræði eru í boði og hvernig gangi fyrir nemendur að sækja þessa þjónustu og halda henni út námstímann.
Dagskrá

Ásmundur Einar Daðason barna- og menntamálaráðherra flytur opnunarávarp
Hrafnhildur V. Kjartansdóttir, náms- og starfsráðgjafi við Nemendaráðgjöf Háskóla Íslands
Hildur Katrín Rafnsdóttir, náms- og starfsráðgjafi hjá Háskólanum í Reykjavík.
Gígja Baldursdóttir sérkennari hjá Hringsjá
Jónas Eyberg útskriftarnemandi frá Hringsjá
Brynhildur Arthúrsdóttir formaður LAUF
Jóhanna Birna Bjartmarsdóttir nemandi í menntavísindum og heilsueflingu við University of Florida
Anna Kristín Jensdóttir náms- og starfsráðgjafi stofnandi RéttindaRonju
Jóhanna Halldórsdóttir hjá Gigtarfélaginu um reynslu af LHÍ
Margrét Lilja Aðalsteinsdóttir formaður Sjálfsbjargar

Málþinginu verður streymt og það rit- og táknmálstúlkað.

Formannafundur ÖBÍ
2023-03-04 | Mannréttindahúsið, Sigtún 42, Reykjavík, Iceland
Hlusta

Satt og logið um öryrkja [málþing kjarahóps ÖBÍ]
2023-03-22 13:00 - 16:00 | Grand Hótel Reykjavík, Sigtún 38, Reykjavík, 105
HlustaÖBÍ réttindasamtök standa fyrir málþinginu Satt og logið um öryrkja í Háteig á Grand hótel þann 22. mars nk. kl. 13-16. Fyrirlesarar munu þar fara gaumgæfilega yfir kjör fatlaðs fólks á Íslandi, leiðrétta rangfærslur og draga fram hið rétta.
Fulltrúi Gallup mun sömuleiðis kynna niðurstöður könnunar á viðhorfum almennings til kjara öryrkja auk þess sem von er á líflegum pallborðsumræðum.
Málþinginu verður streymt og það bæði táknmáls- og rittúlkað. Við hvetjum öll til að mæta.
Hér má sjá upplýsingar um málþingið á Facebook.
Dagskrá
13:00 Ávarp formanns ÖBÍ réttindasamtaka • Þuríður Harpa Sigurðardóttir
13:10 Staða öryrkja sem leita aðstoðar umboðsmanns skuldar, hvað er hægt að gera? • Sara Jasonardóttir, verkefnastjóri fræðslu og kynningarmála hjá Umboðsmanni skuldara
13:25 Viðhorf almennings til kjara öryrkja: Niðurstöður Gallup könnunar • Jóna Karen Sverrisdóttir, viðskiptastjóri hjá Gallup
13:40 Hve mikið? Hvað margir? • Atli Þór Þorvaldsson, formaður kjarahóps ÖBÍ réttindasamtaka
13:55 Kaffihlé
14:10 „Fordómar og lúxusliðið öryrkjar“ • Geirdís Hanna Kristjánsdóttir, varaformaður kjarahóps ÖBÍ réttindasamtaka
14:25 „Þær hafa það svo gott“ • Laufey Líndal Ólafsdóttir fulltrúi Pepp, grasrótar fólks í fátækt og félagslegri einangrun
14:40 Pallborð
15:40 Lokaorð • Atli Þór Þorvaldsson, formaður kjarahóps ÖBÍ réttindasamtaka

Fundarstjóri: Elva Dögg Gunnarsdóttir

Formannafundur ÖBÍ réttindasamtaka
2023-04-04 | Mannréttindahúsið, Sigtún 42, Reykjavík, Iceland

The Nordic Platform for Civil Society - vinnustofa
2023-04-13 10:00 - 14:00 | Mannréttindahúsið, Sigtún 42, Reykjavík, Iceland
HlustaThe Nordic Platform for Civil Society in the social area is the first of its kind and the workshop is an opportunity to help shape and influence the focus areas, which the cooperation will be centered around, and to bring inputs on how we ensure the best cooperation. The establishment of a Nordic civil society platform in the social area, will create a foundation for knowledge sharing and cooperation between many civil society organizations in the social area. Participants will get the opportunity to meet others with an interest in the Nordic cooperation and hear more about the ideas behind the platform. To ensure a broad field of experience similar workshops are being held all over the Nordic region. The workshop is hosted by ÖBI in collaboration with Tænketanken Mandag Morgen and the Danish Institute for Voluntary Effort (DIVE).

Eru íþróttir fyrir alla? - Málþing barnahóps ÖBÍ réttindasamtaka
2023-04-26 13:00 - 17:00 | Hilton Reykjavík Nordica, Suðurlandsbraut 2, Reykjavík, 108, Iceland
Hlusta
Dagskrá

13:00 Setning málþings • Sindri Viborg þjálfari, formaður Tourette samtakanna og meðlimur barnamálahóps ÖBÍ réttindasamtaka
13:15 Fótbolti fyrir alla • Gunnhildur Yrsa Jónsdóttir yfirþjálfari knattspyrnudeildar hjá Öspinni og landsliðskona í fótbolta
13:30 Farsælt samfélag fyrir öll • brúum bilið • Valdimar Smári Gunnarsson verkefnastjóri „Allir með“
13:45 Hreyfing við hæfi • finnska módelið • Hjalti Sigurðsson æskulýðs- og tómstundaráðgjafi
14:00 Kaffihlé
14:30 Þátttaka án aðgreiningar • reynslusaga • Sólný Pálsdóttir móðir
14:45 Hvað verður um þau efnilegu? • Ragnheiður Lóa Stefánsdóttir sjúkraþjálfari á LSH og hjá meistaraflokki kvenna HK í knattspyrnu
15:00 Með ungmennafélagsandann að leiðarljósi • Auður Þorsteinsdóttir framkvæmdastjóri UMFÍ
15:15 Lokorð • Haraldur Þorleifsson
15:30 Pallborðsumræða

Fundarstjóri: Kári Jónsson landsliðsþjálfari hjá ÍF í frjálsum íþróttum
Öll velkomin – ekkert þátttökugjald
Skráning fer fram með því að senda tölvupóst á netfangið: andrea@obi.is

Réttindaganga 1. maí
2023-05-01 13:00
HlustaÖBÍ réttindasamtök hvetja allt fatlað fólk til að fjölmenna í kröfugöngu frá Skólavörðuholti niður á Ingólfstorg þann 1. maí.
Safnast verður saman fyrir kröfugönguna á Skólavörðuholti klukkan 13:00. Gengið er af stað klukkan 13:30 niður Skólavörðustíg, Bankastræti og Austurstræti að Ingólfstorgi þar sem dagskrá tekur við.
ÖBÍ réttindasamtök bjóða í kaffi að dagskrá lokinni í Sigtúni 42 og mun bjóða upp á ferðir frá Ingólfstorgi. Öll velkomin.
Mætum, krefjumst réttlætis og látum í okkur heyra!

NNDR 2023
2023-05-10 | Hagasmári 1, Hagasmári 1, Kópavogur, 201, Iceland
HlustaFélag um fötlunarrannsóknir tilkynnir um 16. ráðstefnu Nordic Network on Disability Research (NNDR) sem verður haldin á Grand hotel Reykjavík 10.-12. maí næstkomandi.
Alþjóðlegir sérfræðingar í fötlunarfræði halda þar fyrirlestra. Þar á meðal Theresia Degener, prófessor í fötlunarfræði við Bochum Center for Disability Studies í Þýskalandi, en hún hefur um árabil verið formaður eftirlitsnefndar við samning Sameinuðu Þjóðanna um réttindi fatlaðs fólks. Aðrir aðalfyrirlesarar eru Lydia X. Z. Brown, aktívisti og adjúnkt í fötlunarfræði við Georgetown University í Bandaríkjunum og Rannveig Traustadóttir, prófessor emerita við Háskóla Íslands.

Nánari upplýsingar um aðalfyrirlesara má finna á nndr2023.is. Auk aðalfyrirlestra verða um 500 kynningar á rannsóknum í málstofum um viðfangsefni sem tengjast ýmsum sviðum í lífi fatlaðs fólks.

Þetta er í fyrsta sinn í sögu NNDR-ráðstefnunnar sem Félag um fötlunarrannsóknir leggur sérstaka áherslu á þátttöku fræðafólks og annarra aðila á sviði rannsókna um döff og heyrnarlaust fólk. Einn aðalfyrirlesaranna er Hilde Haualand en hún er fyrsti döff einstaklingurinn til að gegna stöðu prófessors í Noregi. Auk þess verður fjöldi erinda í málstofum sem fjalla um rannsóknir á þessu sviði.

Ráðstefnan verður stærsta fötlunarfræðiráðstefna á Norðurlöndum frá upphafi fræðigreinarinnar og mögulega sú stærsta í heiminum. Hún er vettvangur fræðslu og samskipta á milli fræðafólks, aðila úr hagsmunasamtökum fatlaðs fólks, fagfólks, aðila í þjónustu og hjá yfirvöldum og fleira fólks. Þátttakendur koma frá Norðurlöndunum en einnig frá Evrópu, Bandaríkjunum, Kanada og víða að úr heiminum.

Eins og önnur ríki stendur Ísland frammi fyrir margþættum áskorunum í framkvæmd réttindasáttmála fatlaðs fólks. Nú þegar ráðstefnan er haldin á Íslandi býðst öllum þeim sem koma að málefnum fatlaðs fólks tækifæri til að kynna sér nýjustu rannsóknir, nálganir og aðferðir á sviði fötlunarfræði á Norðurlöndum og á alþjóðavísu.

Efldu þig – efldu félagið þitt!
2023-05-16 16:00 - 19:00 | Mannréttindahúsið, Sigtún 42, Reykjavík, Iceland
HlustaEfldu þig – efldu félagið þitt! er næsta námskeið í Fræðsluröð ÖBÍ og fer það fram þriðjudaginn 16. maí 2023 frá kl. 16-19:00 hjá ÖBÍ, Sigtúni 42, 105 Reykjavík. Þátttakendur greiða skráningargjald að upphæð kr. 2.500.-, annan kostnað ber ÖBÍ. Skráning hér
MarkmiðMarkmið námskeiðsins er að virkja jákvæðan og skapandi huga og efla þátttakendur í að taka af skarið, koma fram og standa með sjálfum sér og sínu félagi. Með því að fara út fyrir þægindahringinn aukum við möguleikann á því að ná árangri í því sem við ætlum okkur og með meiri árangri eykst sjálfstraustið til þess að halda áfram að takast á við nýjar áskoranir.
Kennari: Brynja Valdís GísladóttirBrynja Valdís er menntuð leikkona og leiklistarkennari frá Listaháskóla Íslands. Hún hefur mikla reynslu af því að koma fram, skemmta, kenna/þjálfa og styrkja folk í að tjá sig og taka af skarið.
Fræðsluröð ÖBÍ 2023
Fræðsluröð ÖBÍ er ætluð starfsfólki og félagsmönnum aðildarfélaga bandalagsins.ÖBÍ ber allan kostnað af námskeiðshaldinu utan skráningargjaldsins sem greiðist af þátttakanda eða því aðildarfélagi sem hann starfar fyrir eða er félagi í.
Skráning hér

Rampur númer 500 vígður á Akureyri
2023-05-20 15:00 | Vamos, Ráðhústorg 9, Akureyri, 600, Iceland
HlustaTugum nýrra hjólastólarampa hefur verið komið upp á Akureyri á síðustu vikum. Laugardaginn 20. maí klukkan 15:00 ætla aðstandendur Römpum upp Ísland að vígja ramp númer 500 og verður það gert við skemmtistaðinn Vamos á Ráðhústorgi Akureyrar.
Bæjarfulltrúarnir Hlynur Jóhannsson og Hulda Elma Eysteinsdóttir segja nokkur orð og Sigrún María Óskarsdóttir vígir rampinn. Boðið verður upp á tónlistaratriði og óáfengan sumardrykk.

Samráðsfundir um landsáætlun um land allt
2023-05-22 - 2023-08-31
Hlusta

Guðmundur Ingi Guðbrandsson, félags- og vinnumarkaðsráðherra, heldur opna samráðsfundi víðs vegar um landið á næstu vikum. Fjallað verður um helstu áherslur ríkisstjórnarinnar í þjónustu við fatlað og hvernig staðið verður að innleiðingu þeirra. Tilgangur fundanna er að tryggja milliliðalaust samtal um það sem fólki er efst í huga þegar málefni fatlaðs fólks ber á góma.
ÖBÍ réttindasamtök hvetja því allt fatlað fólk á landinu til að sækja þessa fundi og taka þátt í þessu samtali.

Skrá þátttöku
Ef þörf er á táknmálstúlkun, rittúlkun eða annarri sérstakri aðstoð er mikilvægt að það komi fram við skráningu

Dagskrá:
*Á fundunum mun ráðherra flytja opnunarávarp og kynnt verða nokkur þeirra verkefna sem tilheyra landsáætluninni. Fulltrúar heildarsamtaka fatlaðs fólks fjalla um sínar áherslur og framtíðarsýn og starf notendaráða verður kynnt. Að lokum býður ráðherra til samtals við viðstadda um það sem þeim er efst í huga,“ segir á vef stjórnarráðsins.
Fundirnir verða á eftirtöldum stöðum:
19. júní – Akureyri kl. 17 (Hof – Hamrar)
21. júní – Ísafjörður kl. 12 (staðsetning augl. síðar)
22. júní – Egilsstaðir kl. 17 (staðsetning augl. síðar)
26. júní – Selfoss kl. 17 (Hótel Selfoss)
27. júní – Höfuðborgarsvæðið kl. 17 (staðsetning augl. síðar)
29. júní – Rafrænn fundur fyrir allt landið kl. 20:00
Ágúst – Sauðárkrókur (dagsetning og staðsetning augl. síðar)
Ágúst – Höfn (dagsetning og staðsetning augl. síðar)

Skrá þátttöku

Kynning á niðurstöðum rannsóknar um heilbrigðismál
2023-05-23 11:00 | Háskóli Íslands
HlustaNiðurstöður könnunar sem Félagsvísindastofnun HÍ vann fyrir ÖBÍ réttindasamtök verða kynntar í húsnæði Háskóla Íslands klukkan 11 þann 23. maí.

Lífskjör og heilbrigðisþjónusta á Íslandi - kynning
2023-05-23 11:00 - 12:00 | Háskóli Íslands
HlustaNiðurstöður könnunar sem Félagsvísindastofnun HÍ vann fyrir ÖBÍ réttindasamtök og prófessor Rúnar Vilhjálmsson verða kynntar í Ingjaldsstofu Háskóla Íslands (HT101) klukkan 11:00 þann 23. maí.

„Co-creating a better future“
2023-06-01 | Harpa, Austurbakka 2, Reykjavík, 101, Iceland
HlustaFélags- og vinnumarkaðsráðuneytið stendur fyrir málþinginu „Co-creating a better future“ þann 1. júní næstkomandi, í tilefni af formennsku Íslands í Norræna ráðherraráðinu.
Til umræðu eru helstu áskoranir í velferðarmálum og framtíð þjónustu við fatlað fólk.

Sjá má dagskrá hér.

Fundurinn er haldinn í Hörpu og verður á ensku. Hægt er að skrá sig með því að ýta á þennan hlekk.
Ráðuneytið biður um að fyrirspurnum verði beint til thor.thorarinsson@frn.is

Fræðsluröð ÖBÍ - Fjárlögin krufin
2023-09-28 13:00 - 16:00 | Mannréttindahúsið, Sigtún 42, Reykjavík, Iceland
HlustaLeiðbeinandi: Ágúst Ólafur Ágústsson, hagfræðingur, lögfræðingur, MPA.Rýnt verður í fjárlögin, leiðbeint um umsagnagerð og hagsmunagæslu.

Aðalfundur ÖBÍ 2023
2023-10-06 16:00 - 2023-10-07 17:00 | Grand Hótel Reykjavík, Sigtún 38, Reykjavík, 105
HlustaAðalfundur ÖBÍ réttindasamtaka verður haldinn föstudaginn 6. október, kl. 16.00-20.00 og laugardaginn 7. október 2023, kl. 10.00–17.00 á Grand Hóteli Reykjavík.
Á aðalfundi eiga rétt til setu fulltrúar tilnefndir af hverju aðildarfélagi. Fjöldi fulltrúa hvers aðildarfélags ræðst af eftirfarandi:

Félag með hundrað fullgilda félaga eða færri fær tvo fulltrúa.
Félag með 101 til 1000 fullgilda félaga fær þrjá fulltrúa.
Félag með 1001 til 2000 fullgilda félaga fær fjóra fulltrúa.
Félag með 2001 til 3000 fullgilda félaga fær fimm fulltrúa.
Félag með 3001 og fleiri fullgilda félaga fær sex fulltrúa.

Í síðasta lagi sex vikum fyrir aðalfund skulu aðildarfélög skila til stjórnar lista yfir aðalfundarfulltrúa og varamenn. Félögin skulu leitast við að fulltrúar þess endurspegli mismunandi kyn, aldur og búsetu eftir því sem kostur er.
Lög ÖBÍ – ÖBI (obi.is)

List án landamæra - 20 ára afmælisdagskrá
2023-10-20 17:00 - 2023-10-24 20:00
Hlusta
VERTU MEÐ Í STUÐINU!

AFMÆLISDAGSKRÁ vikunnar hjá List án landamæra er þessi:

—– FÖSTUDAGUR 20. OKTÓBER frá 17-20 (5-8) —-
Workshop/námskeið í dansi og framkomu með DRAG SYNDROME á Dansverkstæðið
Skráning og frekari upplýsingar má finna hér: .

—- LAUGARDAGUR 21. OKTÓBER frá 19.00 – 21.30 —-
AFMÆLISVEISLAN okkar í KOLAPORTINU (Hafnarþorpið)
Fram koma: Embla Guðrúnar Ágústsdóttir, Listvinnslan, Stuðhljómsveitin í Fjölmennt, Drag Syndrome og Páll Óskar!!!
Kynnir kvöldsins er engin önnur en Starína!
Hér er hægt að skrá sig í afmælisveisluna okkar: .

—- ÞRIÐJUDAGUR 24. OKTÓBER klukkan 20.00 —-
DRAG SYNDROME ásamt góðum gestum í Þjóðleikhúskjallaranum AÐEINS 13 SÆTI LAUS!: https://leikhusid.is/syningar/drag-syndrome/…

FYRIR SÝNINGU klukkan 16.30 til 18.00 verður Listamannaspjall / PUBLIC TALK með Drag syndrome í Þjóðleikhúskjallaranum.

Aðgengi að workshoppi í Dansverkstæði er gott.

Aðgengi í Kolaportinu á afmælinu okkar er gott.

Aðgengi í Þjóðleikhúskjallara er gott, það er farið inn með lyftu á hægri hlið húss fyrir þau sem nota hjólastól eða eiga erfitt með gang. Við munum bæta frekari upplýsingum inn seinna með myndum.

Kvennaverkfallskaffi í Sigtúni
2023-10-24 12:30 - 13:30 | Mannréttindahúsið, Sigtún 42, Reykjavík, Iceland
HlustaBoðið verður upp á kaffi og með því í Sigtúni 42 í tilefni af kvennaverkfalli 24. október frá klukkan 12:30 til 13:30. Orðið verður laust fyrir gesti sem vilja taka til máls í tilefni dagsins.
48 ár eru nú liðin frá fyrsta kvennafrídeginum og verkfallið 2023 verður það sjötta í röðinni. Konur verða enn fyrir kerfisbundnu launamisrétti og kynbundnu ofbeldi verður að útrýma.
„Konur og kvár sem geta leggja niður störf, hvort sem um er að ræða launaða eða ólaunaða vinnu, líkt og umönnun barna, að sinna heimilinu eða þriðju vaktina svokölluðu. Svo eru þau hvött til að mæta á útifundi á Arnarhóli eða í sinni heimabyggð og sýna samstöðu í verki,“ segir á vefsíðu kvennaverkfallsins, kvennafri.is.

Reykjalundur vígir ramp númer 900 og þér er boðið!
2023-10-25 11:30 | Reykjalundur
HlustaÁ miðvikudaginn, 25 október kl 11:30 verður rampur númer níuhundruð í átakinu „Römpum upp Ísland” vígður við hátíðlega athöfn í Reykjalundi í Mosfellsbæ. Þessi atburður markar tímamót í átakinu „Römpum upp Ísland”, sem, eins og þér er kunnugt stefnir að því að byggja 1.500 rampa í þágu hreyfihamlaða fyrir 11. mars 2025.
Fjöldi rampa hafa verið byggðir fyrir endurhæfingarmiðstöðina í Reykjalundi og verður það Valgerður Karlsdóttir, íbúi að Hlein sem fær heiðurinn að því að klippa á rauða borðann fyrir framan ramp númer níuhundruð en á öllu svæðinu Í Reykjalundi voru teiknaðir og reistir 31 rampar, og einnig var gangstétt lækkuð fyrir fimm bílastæði fatlaðra.
Á Reykjalundi er rekin alhliða endurhæfingarstarfsemi á vegum SÍBS, Samband íslenskra berkla-og brjóstholssjúklinga, sem þjónustar sjúklinga sem glíma við ýmsa heilsubresti. Endurhæfingarmiðstöðvarnar í Reykjalundi skiptast í hjartasvið, lungnasvið, taugasvið, geðsvið, gigtarsvið, hæfingarsvið, næringarsvið og verkjasvið.
Starfsemin getur nú boðið öllum sínum gestum upp á bætt hjólastólaaðgengi, þökk sé átakinu „Römpum upp Ísland“. Pétur Magnússon, forstjóri Reykjalundar, Regína Ástvaldsdóttir, bæjarstjóri Mosfellsbæjar og athafnamaðurinn Haraldur Þorleifsson sem stendur fyrir átakinu Römpum upp Ísland taka til máls auk þess sem Gréta Salome syngur og flytur ljúfa tóna fiðlunnar.
Átakið Römpum upp Ísland hefur nú reist 900 rampa og var sá fyrsti tekinn í notkun í maí 2021. Upphaflega var stefnt að því að reisa þúsund rampa, en var sú ákvörðun svo tekin síðastliðið haust að reisa eitt þúsund og fimmhundruð.
Að verkefninu koma margir styrktaraðilar, þeirra á meðal: Ueno, Össur, Deloitte, Brandenburg, Aton.JL, Lex lögmannsstofa, BM Vallá, Icelandair, Orkan, ÞG Verk, Sjálfsborg, ÖBÍ, Reykjavíkurborg og Innviðaráðuneytið. Að auki hefur fjölmargt stuðningsfólk lagt hönd á verkið, að þér meðtöldum.
Ykkur er boðið að vera viðstödd athöfnina að Reykjalundi á næstkomandi miðvikudag kl. 11:30 sem stendur yfir í um 30 mínútur. Að víglsunni lokinni býður Reykjalundur vígslugestum til hádegisverðar.

Námsstefnan 2023
2023-10-25 15:30 - 2023-11-07 19:00 | Mannréttindahúsið, Sigtún 42, Reykjavík, Iceland
HlustaNámsstefna ÖBÍ verður haldin dagana 25. október og 7. nóvember 2023 – kl. 15:30-19:00
Þátttakendur:Fyrri dagurinn er sérstaklega ætlaður nýjum fulltrúum í stjórn og málefnastarfi, einnig nýju starfsfólk ÖBÍ. Fulltrúum, sem hafa setið og sitja áfram, er velkomið að mæta.
Seinni dagurinn er ætlaður öllum fulltrúum í stjórn og málefnastarfi, sem og starfsfólk ÖBÍ.

Fræðsluröð ÖBÍ - Verkefnastjórnun
2023-11-15 13:00 - 16:00 | Mannréttindahúsið, Sigtún 42, Reykjavík, Iceland
HlustaLeiðbeinandi: Haukur Ingi Jónasson, lektor víð HR, MBA, SAMP
Fjallað verður um verkefnastjórnun út frá mismunandi sjónarhornum.

Alþjóðadagur fatlaðs fólks - Hvatningarverðlaun ÖBÍ
2023-12-03 11:00 | Mannréttindahúsið, Sigtún 42, Reykjavík, Iceland
HlustaHvatningarverðlaun ÖBÍ verða afhent þann 3. desember, alþjóðadag fatlaðs fólks, í Mannréttindahúsinu í Sigtúni 42. Verðlaunahátíðin hefst klukkan 11 og eru öll boðin velkomin.
Verðlaunin eru veitt þeim sem hafa með verkum sínum stuðlað að einu samfélagi fyrir alla og endurspegla nútímalegar áherslur um þátttöku, sjálfstæði og jafnrétti fatlaðs fólks. Markmiðið er alltaf líf til jafns við aðra.
Tilnefnd í ár eru:

Gunnar Árnason

Gott fordæmi í þjónustu við fatlað fólk
Nálgun sem endurspeglar nútímalegar áherslur um þátttöku, sjálfstæði og jafnrétti fatlaðs fólks og stuðlar að einu samfélagi fyrir alla.

Bíó Paradís

Frumkvæði að aðgengi fyrir alla með sérstöku tilliti til ólíkra hópa
Nálgun sem endurspeglar nútímalegar áherslur um þátttöku, sjálfstæði og jafnrétti fatlaðs fólks og stuðlar að einu samfélagi fyrir alla.

Kolbrún Karlsdóttir

Bergmál líknar- og vinafélag – orlofsdvöl, skemmtun og samvera fyrir fatlað fólk
Nálgun sem endurspeglar nútímalegar áherslur um þátttöku, sjáfstæði og jafnrétti fatlaðs fólks og stuðlar að einu samfélagi fyrir alla.

Þórunn Eva G. Pálsdóttir

Mia Magic – stuðningur og fræðsla til langveikra barna og foreldra þeirra
Nálgun sem endurspeglar nútímalegar áherslur um þátttöku, sjálfstæði og jafnrétti fatlaðs fólks og stuðlar að einu samfélagi fyrir alla.

Á alþjóðadegi fatlaðs fólks 3. desember ár hvert er kastljósinu beint að réttindabaráttu fatlaðs fólks og mikilvægu framlagi þess breiða hóps í samfélaginu. Fatlað fólk er um 15 prósent mannkyns samkvæmt skilgreiningu Alþjóðaheilbrigðisstofnunarinnar, yfir milljarður á heimsvísu – og um 57.000 manns hér á landi. ÖBÍ réttindasamtök standa fyrir átakinu Upplýst samfélag 3. desember þar sem landsmenn allir eru hvattir til að lýsa hús sín upp í fjólubláum lit.
